- Hindi News
- National
- एक तस्वीर ऐसी भी... 35 किमी दूर मंदसौर जाने के अलावा दूसरा कोई विकल्प नहीं
एक तस्वीर ऐसी भी... 35 किमी दूर मंदसौर जाने के अलावा दूसरा कोई विकल्प नहीं
1500 की आबादी वाला मंशा खेड़ी। स्वास्थ्य सुविधा कुछ नहीं है। किसी की तबीयत बिगड़े तो सीधे 35 किलोमीटर दूर मंदसौर जाने के अलावा दूसरा कोई विकल्प नहीं। सर्दी-जुकाम, बुखार तक की दवा तक नहीं मिलती। ऐसा नहीं रास्ते में कोई स्वास्थ्य केंद्र नहीं है। पास ही मंशा खेड़ी से 5 किमी दूर टकरावद में प्राथमिक स्वास्थ्य केंद्र है लेकिन ग्रामीणों की बदकिस्मती से यहां एक डॉक्टर नहीं। गांव वाले मंदसौर पर निर्भर है। ऐसे में आने-जाने में 2 घंटे का वक्त लगता है और बाइक से पेट्रोल खर्चा 130 रुपए तक लगता है। केसरसिंह कहते हैं हल्का बुखार होने पर भी गांव वालों को कम से कम 35 किमी जाना पड़ता है। समय खराब होता है और आर्थिक बोझ लगता है सो अलग से। नजदीक क्षेत्र में टकरावद के अलावा मल्हारगढ़ सामुदायिक स्वास्थ्य केंद्र है लेकिन वहां स्टाफ नहीं मिले इसकी गारंटी नहीं है।
गांव वालों को ऐसे 35 किलोमीटर दूर जाना पड़ता है।
नए साल मंे क्या हो
सीएमएचओ डॉ. एके मेहता का कहना है केवल मंदसौर जिले नहीं बल्कि प्रदेशभर में डॉक्टरों की कमी है। जन स्वास्थ्य के लिए हम गंभीर हैं। मल्हारगढ़ में परमानेंट डॉक्टरों के प्रयास किए जा रहे हैं। ताकि आसपास की जनता को मंदसौर न आना पड़े। अन्य छोटे केंद्रों के लिए सप्ताह में दिन तय कर अटैचमेंट इंतजाम करेंगे।
1 जनवरी 2015 - 15 प्रथम श्रेणी चिकित्सक सहित 31 डॉक्टर। एक्स-रे बंद। 27 डिलिवरी पाइंट। 164 उपस्वास्थ्य केंद्र, 42 प्राथमिक, 6 सामुदायिक और 2 अस्पताल।
31 दिसंबर 2015 -एक स्त्री रोग विशेषज्ञ, एक एनेस्थेटिक आए। डिलिवरी पाइंट संख्या बढ़कर 35 हुई। उप स्वास्थ्य केंद्र संख्या 172 हुई। डायलिसिस यूनिट का भवन लगभग तैयार। अस्पताल में मरीजों के परिजन के लिए विश्रामालय भवन तैयार। रेडक्रॉस का फिजियोथेरेपी सेंटर संचालन शुरू। टीबी के लिए सीबी-नट यूनिट मंजूर। ब्लड सेल सेपरेटर मशीन मंजूर।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva hin_Deva